**Vážené kolegyne, vážení kolegovia**

zasielam informáciu o kritériách pre predvýbery zamestnancov na európske mobility, KA1, programu Erasmus+. Kritériá sú vydané pri príležitosti schválenia smernice o mobilitách č. 6/2018

Mgr. Lucia Oboňová z poverenia

doc. PhDr. Kataríny Chovancovej, PhD.,

inštitucionálnej koordinátorky programu ERASMUS+

a prorektorky pre MSaVV

cid:image001.jpg@01CF36CE.03479720

------------------------------------------------

*Inštitucionálna kancelária*

*mobilít študentov a zamestnancov KA1*

cid:B239F066-6670-4204-BBB0-646E37D90EDB

UNIVERZITA MATEJA BELA V BANSKEJ BYSTRICI   
Národná 12, 974 01 Banská Bystrica

Tel.: + 421 48 446 1128  
[www.umb.sk](http://www.umb.sk/)

**Termín predvýberov**

Oznam o termíne predvýberového konania sa zverejní na stránke každej fakulty v dostatočnom predstihu. Predvýberové konanie predchádza zaslaniu prihlášky na nový projekt mobilít v rámci KA1 z inštitucionálnej kancelárie pre program Erasmus+. Na stránke každej fakulty sa rovnako zverejnia aj výsledky výberového konania, vrátane zamietnutých žiadostí.

**Postup pri predvýberovom konaní a kritériá predvýberu**

Výber učiteľov a zamestnancov na mobilitu Erasmus+ prebieha transparentne. Predvýbery ako aj samotné výbery sa realizujú na fakultnej úrovni.

Všetky požiadavky týkajúce sa výberu učiteľov a zamestnancov musia byť jasne stanovené, zdokumentované a musia byť k dispozícii všetkým účastníkom výberového konania.

Výsledky výberového konania musia obsahovať jasné dôvody schválenia alebo zamietnutia. Z každého výberového konania musí byť písomný zápis.

Pri predvýbere učiteľov a zamestnancov na Erasmus+ mobilitu sa zohľadňujú tieto kritériá:

* kvalita predloženého plánu mobility,
* motivácia zamestnanca ísť na mobilitu,
* prínos mobility pre príslušné oddelenie/súčasť/fakultu UMB.

Pri mobilite zamestnanca v rámci odbornej prípravy (staff) sa zvažuje jazyková kvalifikácia na pobyt v cudzej krajine (znalosť cudzieho jazyka, schopnosť dorozumieť sa). Uprednostňujú sa pracovníci zahraničných oddelení alebo oddelení priamo spolupracujúcich so zahraničnou univerzitou.

Finančné krytie mobilít je určené až v štádiu, kedy Európska komisia a následne národná agentúra SAAIC rozhodnú o výške finančného príspevku pre jednotlivé univerzity.

**Zoznam výsledkov predvýberu účastníkov mobilít učiteľov a zamestnancov má obsahovať:**

* meno a priezvisko účastníka,
* krajinu mobility,
* mesto a vzdialenostné pásmo (180, 275, 360),
* dĺžku požadovanej mobility v dňoch.

**Dĺžka mobility učiteľov a zamestnancov VŠ**

Plánuje sa rozmedzie 3 – 5 dní aktivity („DA“).

Ku dňom aktivity prináleží aj cesta: 1+DA, DA+1, 1+DA+1.

**Definícia mobility zamestnancov**

1. **mobilita na účely výučby pre učiteľov –** táto činnosť umožňuje pedagogickým zamestnancom inštitúcií vysokoškolského vzdelávania alebo zamestnancom podnikov, aby vyučovali v partnerskej inštitúcii vysokoškolského vzdelávania v zahraničí; mobilita zamestnancov na účely výučby môže prebiehať vo všetkých tematických oblastiach/akademických disciplínach;
2. **mobilita na účely odbornej prípravy pre zamestnancov –** táto činnosť podporuje profesionálny rozvoj pedagogických a nepedagogických zamestnancov inštitúcií vysokoškolského vzdelávania vo forme podujatí odbornej prípravy v zahraničí (okrem konferencií) a hospitácií (tzv. job shadowing - získavanie pracovných skúseností pozorovaním zodpovedného pracovníka)/období pozorovania/odbornej prípravy v partnerskej inštitúcii vysokoškolského vzdelávania alebo v inej relevantnej organizácii v zahraničí.

**Hodnotiace kritériá – mobilita učiteľov, prednáškové pobyty (STA):**

1. Prvá mobilita v rámci programu max 40 %
2. Kvalifikačný rast max 20 %
3. Obsah programu výučby max 20 %
4. Motivácia, celkové ciele a pridaná hodnota max 20 %

Kľúč:

1. 40 bodov mínus počet zrealizovaných Erasmus+ mobilít za posledných 5 ukončených akademických rokov.
2. 20 bodov mínus 2 x počet zrealizovaných Erasmus+ mobilít za posledných 5 ukončených akademických rokov.

**Hodnotiace kritériá – mobilita zamestnancov (STT):**

* celkový zámer max 20 %
* aktivity, program max 40 %
* očakávané výsledky, prínos mobility max 20 %
* znalosť cudzieho jazyka danej mobility max 20 %

**Mobilita pracovníkov VŠ** – mobilita pracovníkov UMB za účelom výučby/odbornej prípravy sa uskutoční na partnerskej VŠ v zahraničí na základe schválenia kompetentným pracovníkom, dohody s VŠ inštitúciou v zahraničí a schváleného **Programu výučby/Programu školenia** (Staff mobility agreement – Teaching/Training, STA/STT), ktorý je neoddeliteľnou súčasťou zmluvy o poskytnutí finančnej podpory. V Programe výučby/programe školenia sa povinne uvádza cieľ mobility, predpokladané výsledky vo vzťahu k absolvovanej mobilite (jednoznačná prínosnosť mobility) a aktivity, ktoré majú byť realizované počas mobility.

Univerzita Mateja Bela v Banskej Bystrici uprednostňuje mobility nepedagogických zamestnancov na zahraničných VŠ na rovnakom oddelení, na akom je pracovník na UMB pracovne zaradený.

**Kombinovaná mobilita pre učiteľov (STA+STT)** –jedná sa o kombináciu mobilitných aktivít STA a STT na rovnakej prijímajúcej inštitúcii za účelom získania pedagogických zručností alebo zručností k tvorbe kurikula. O tento druh aktivity sa nemôžu uchádzať zamestnanci, ktorí realizujú obdobné aktivity v rámci iných, napr. štrukturálnych fondov.

V tomto prípade učiteľ odučí minimálne 4 hodiny (2 alebo 3 dni) a následne pokračuje v mobilite STT za účelom tvorby kurikula (spoločné študijné programy a podobne, 3 alebo 2 dni, spolu maximálne 5 dní). Záujemca o takúto kombinovanú mobilitu predkladá organizácii jednu prihlášku, podpisuje jednu zmluvu o poskytnutí grantu a jeden program mobility (na tieto účely sa použije vzor programu mobility na výučbu, do ktorého sa pridajú informácie o školení).

Univerzita Mateja Bela uprednostňuje učiteľské mobility pre učiteľov, zamestnanecké mobility pre zamestnancov a kombinované mobility v oprávnených prípadoch pre učiteľov, pričom kombinovaná mobilita tvorí približne 2-5% celkových mobilít učiteľov.